《赠毌丘俭诗》
两汉·杜挚

骐骥马不试，婆娑槽枥间。壮士志未伸，坎轲多辛酸。

伊挚为媵臣，吕望身操竿。夷吾困商贩，宁戚对牛叹。

食其处监门，淮阴饥不餐。卖臣老负薪，妻畔呼不还。

释之宦十年，位不增故官。才非八子伦，而与齐其患。

无知不在此，袁盎未有言。被此笃病久，荣卫动不安。

闻有韩众药，信来给一丸。

作者简介：三国魏河东人，字德鲁。初上《笳赋》，署司徒军谋吏。后举孝廉，除郎中，转补校书。卒于秘书。与毌丘俭乡里相亲，有诗赠答。